Վինս ՄակՄահոն

Վինսենթ Քենեդի ՄակՄահոն (, ծնվ.՝ օգոստոսի 24, 1945 թ.), ամերիկացի պրոֆեսիոնալ ըմբշամարտի (ռեստլինգ) պրոմոտեր, սպորտային մեկնաբան, ֆիլմերի պրոդյուսեր, կինոդերասան և հազվադեպ հանդես եկող պրոֆեսիոնալ ըմբշամարտիկ (ռեստլեր)։ Հանդիսանում է «World Wrestling Entertainment» (WWE) սպորտային ժամանցի կազմակերպության նախագահը, գործադիր տնօրենը և գործադիր կոմիտեի տնօրենը։ Իննսունականների ավարտին ձեռք բերելով նախկին մրցակիցներ «World Championship Wrestling» (WCW) և «Extreme Championship Wrestling» (ECW) կազմակերպություններին՝ ՄակՄահոնի ընկերությունը մինչ այժմ համարվում է խոշորագույն առաջատարը սպորտային ժամանցի ասպարեզում, որի եկամուտը միայն 2012 թվականի վերջնահաշվարկով կազմել է 659,33 միլիոն ԱՄՆ դոլար։

Ռեստլինգային շոուներում ՄակՄահոնը հանդես է գալիս Պարոն ՄակՄահոն ռինգային/հեռուստատեսային անվամբ։ Որպես ժամանակ առ ժամանակ հանդես եկող ռեստլեր, ՄակՄահոնը երկու անգամ ճանաչվել է աշխարհի չեմպիոն (ECW և WWF վարկածներով), ինչպես նաև հաղթանակ տարել 1999 թվականին անցկացված «Թագավորական մարտում»։

Ամուսնացած է Հանրապետական կուսակցության սենատորուհի Լինդա ՄակՄահոնի հետ։ Ամուսինները Արևելյան Կարոլինայի համալսարանի շրջանավարտներ են։

Ունի սեփական աստղը Հոլիվուդյան փառքի ծառուղում։

Ծանոթագրություններ

Արտաքին հղումներ 
 Կենսագրությունը WWE կորպորատիվ կայքում 
 Էջը Պրոֆեսիոնալ ըմբշամարտի փառքի սրահի կայքում 

1945 ծնունդներ
Ամերիկացի գործարարներ
Ամերիկացի պրոդյուսերներ
Ամերիկացի պրոֆեսիոնալ ըմբշամարտիկներ
Օգոստոսի 24 ծնունդներ
Հոլիվուդյան փառքի ծառուղի
Ամերիկացիներ իռլանդական ծագմամբ